Νίκος Βετούλας

Ο Νίκος Βετούλας (Πάτρα, 6 Φεβρουαρίου 1974) είναι Έλληνας πρώην διεθνής καλαθοσφαιριστής και νυν προπονητής στην ομάδα του ΑΡΗ ΘΕΣΣΑΛΟΝΙΚΗΣ

Σταδιοδρομία ως καλαθοσφαιριστής
Ο Βετούλας ξεκίνησε τον αθλητισμό ως τερματοφύλακας της «Νίκης» Προαστίου, μέχρι που τον ανακάλυψαν οι Στάθης Βέργος και Σταύρος Χαραλαμπόπουλος και τον ώθησαν να αγωνιστεί ως καλαθοσφαιριστής στην Παναχαϊκή, τουλάχιστον από τη σεζόν 1989-1990.Βλ. Αθλητική Ηχώ, 6 Απριλίου 1990. Το 1994, μεταγράφηκεΒλ. Αθλητική Ηχώ, 26 Αυγούστου 1994, σελ. 11, Αθλητική Ηχώ, 28 Αυγούστου 1994, σελ. 9. στον Απόλλωνα Πατρών, στον οποίο παρέμεινε μέχρι το 1999, με μεγαλύτερες επιτυχίες τις προκρίσεις στην φάση των «16» στο κύπελλο Κυπελλούχων του 1997 και στο κύπελλο Κόρατς του 1999,«Player: Vetoulas, Nikolaos». FIBA Europe. Ανακτήθηκε στις 18.05.2017. όπως και στον τελικό του κυπέλλου Ελλάδας του 1997. Παράλληλα, αγωνίστηκε σε 32 παιχνίδια με την εθνική Ελπίδων, μεταξύ αυτών στο πανευρωπαϊκό πρωτάθλημα του 1996 και φόρεσε την φανέλα της εθνικής Ελλάδας Ανδρών στους Μεσογειακούς Αγώνες του 1997, στο Μπάρι της Ιταλίας.

Το 1999, υπέγραψε στον ΠΑΟΚ, με τον οποίο έφθασε μέχρι τον τελικό του ελληνικού πρωταθλήματος, όπου ηττήθηκε από τον Παναθηναϊκό. Την επόμενη χρονιά, φόρεσε την φανέλα της Νήαρ Ηστ, η οποία κατέλαβε την ενδέκατη θέση στο ελληνικό πρωτάθλημα του 2001, με τον Βετούλα να παραμένει και την επόμενη χρονιά στην ομάδα της Καισαριανής, όπου είχε μέσο όρο 12.2 πόντους και 3.9 ασίστ ανά αγώνα.

Το 2002-03, αγωνίστηκε με την ομάδα του Ιωνικού Νέας Φιλαδέλφειας, πριν υπογράψει στην ομάδα του Άρη, με την οποία κατέκτησε το κύπελλο Ελλάδας του 2004.Ο Αρης το τρόπαιο, 73-70 τον Ολυμπιακό στον τελικό της... ταλαιπωρίας

Τα επόμενα δύο χρόνια αγωνίστηκε στην ομάδα της Ούντινε από την Ιταλία, όπου είχε κατά μέσο όρο 7.4 και 7.1 πόντους αντίστοιχα σε κάθε σεζόν.Ο Βετούλας οδήγησε στη νίκη την Ούντινε - Contra.gr Επέστρεψε στην Ελλάδα και την ΑΕΚ το 2006-07, παραμένοντας στην Αθήνα μέχρι τον Ιανουάριο του 2007, πριν μεταγραφεί στην Μούρθια, για το δεύτερο μισό της σεζόν.Ο Νίκος Βετούλας παρουσιάστηκε από την Μουρθία Ολοκλήρωσε την αγωνιστική του σταδιοδρομία, επιστρέφοντας στην Ούντινε, με την οποία έπαιξε σε 34 αγώνες, με μέσο όρο 2.6 πόντους, 1.9 ριμπάουντ και 1.9 ασίστ.Στην Ούντινε ο Βετούλας - Ιταλία - SPORT 24

Σταδιοδρομία ως προπονητής
Το 2008-09, κάθισε στον πάγκο του Άρη ως βοηθός προπονητή του Αντρέα Ματσόν.Πρώην παίκτης (και προπονητής) του Άρη ανέλαβε ομάδα στην Ελβετία! Από την επόμενη χρονιά, ανέλαβε καθήκοντα προπονητή για την ομάδα του Απόλλωνα Πατρών, όπου παρέμεινε μέχρι το 2015, φτάνοντας μέχρι τον τελικό του Κυπέλλου Ελλάδας, όπου και ηττήθηκε από τον Παναθηναϊκό 68-53. 

Το Μάιο του 2016 ξεκίνησε να προπονεί την ελβετική Μασάνο.Στην Ελβετία ο Βετούλας | ΑΘΗΝΑ 984 Ακολούθως, τον Ιούλιο του 2016, ανέλαβε την τεχνική ηγεσία του Προμηθέα ΠατρώνNikos Vetoulas is Promitheas new coach. a1basket.gr. 06/07/2016, ωστόσο το Δεκέμβριο του ίδιου έτους παραιτήθηκε από το πόστο του. 

Στις 30 Ιανουαρίου του 2017 ανέλαβε το Ρέθυμνο Cretan Kings. Στις 26 Ιουνίου 2018, ανέλαβε τον Κολοσσό Ρόδου. Στις 22 Νοεμβρίου 2018, λύθηκε η συνεργασία του με τον Κολοσσό Ρόδου. 

Ακολούθως, υπέγραψε συμβόλαιο συνεργασίας με τον Ιωνικό Νίκαιας, που συμμετείχε στην Α2 Εθνική.Μιχάλης Γκιουλένογλου, "Ιωνικός: Επίσημα προπονητής ο Βετούλας. Ο Νίκος Βετούλας είναι ο νέος κόουτς της ομάδας της Νίκαιας". sportime.gr. 22/11/2018. Ανακτήθηκε: 25/11/2018. Με τον Ιωνικό κατέκτησε το πρωτάθλημα της Α2, ωστόσο τον Ιούνιο αποτέλεσε παρελθόν από την ομάδα. Τελικά, τον Οκτώβριο του 2019, επέστρεψε στον πάγκο του Ιωνικού.

Στις 19 Ιουνίου 2020, επέστρεψε στο πάγκο του Απόλλωνα Πατρών, έπειτα από πέντε χρόνια. Τη σεζόν 2020-21, κατέκτησε με την ομάδα το πρωτάθλημα της Α2 Εθνικής και κατά συνέπεια την άνοδο στην 1η κατηγορία του ελληνικού πρωταθλήματος. Τις σεζόν 2021-22 και 2022-23 έφτασε στην επίτευξη του βασικού της στόχου της ομάδας, ο οποίος που ήταν η παραμονή στην 1η Κατηγορία. Τον Μάιο του 2023, ανανέωσε το συμβόλαιό του με την πατραϊκή ομάδα. Στις 29 Οκτωβρίου 2023, ο Έλληνας τεχνικός με γραπτή του δήλωση, έκανε γνωστό πως αποχωρεί από τους Πατρινούς, με την ομάδα να τον ευχαριστεί για την προσφορά του.

Στις 9 Φεβρουαρίου 2024, ανακοινώθηκε από την ομάδα του Αμαρουσίου.

 Τίτλοι 
Ως καλαθοσφαιριστής
 1x Κύπελλο Ελλάδας: (2004)

Ως προπονητής

 2x Πρωταθλητής Α2 Εθνικής: (2019, 2021)

Διακρίσεις
Ως καλαθοσφαιριστής
 Φιναλίστ Κυπέλλου Ελλάδας: (1997)
 3x Πρώτος στις ασίστ το Ελληνικό Πρωτάθλημα: (1997, 1998, 2003)
 Πρώτος στα κλεψίματα στο Ελληνικό Πρωτάθλημα: (2002)
 Ελληνικό All-Star Game: (1997)

Ως προπονητής
 Φιναλίστ Κυπέλλου Ελλάδας: (2015)

Παραπομπές

 Εξωτερικοί σύνδεσμοι 

 «Nikos Vetoulas». DraftExpress. Ανακτήθηκε στις 23.05.2017.
 «Vetoulas, Nikolaos». Εurocup Βasketball''. Ανακτήθηκε στις 23.05.2017.

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Μούρθια
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές ΠΑΟΚ
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Ιωνικού Νίκαιας
Κατηγορία:Προπονητές καλαθοσφαίρισης Κολοσσού Ρόδου
Κατηγορία:Προπονητές καλαθοσφαίρισης Προμηθέα Πατρών
Κατηγορία:Προπονητές καλαθοσφαίρισης Ρεθύμνου
Κατηγορία:Έλληνες προπονητές καλαθοσφαίρισης στο εξωτερικό